
a konkursa „Moduļtipa piebūve 3 bērnudārza grupām Iecavas pirmsskolas izglītības iestādei „Cālītis”” nolikums, 
identifikācijas Nr. IND 2012/23

1. Vispārīga informācija

1.1. Iepirkuma procedūras veids: Iepirkums tiek organizēts saskaņā ar Publisko iepirkumu likuma (turpmāk – PIL) 9. pantu.
1.2. Iepirkuma procedūras identifikācijas numurs: BPNS AINAŽI 2026/5.
1.3. Iepirkuma rīkotājs (turpmāk – Pasūtītājs): Valsts sabiedrība ar ierobežotu atbildību “Bērnu psihoneiroloģiskā slimnīca “Ainaži””, reģistrācijas numurs 44103017181, adrese: Valdemāra iela 46, Ainaži, Limbažu novads, LV-4035. Iepirkumu veic Pasūtītāja iepirkumu komisija, kas izveidota ar Pasūtītāja vadības 2026. gada 31. jūlija rīkojumu Nr. 1.4/24 (turpmāk – Komisija). 
1.4. Pasūtītāja kontaktpersona: Pasūtītja kontaktpersonas un Komisijas pārstāvis: Ervins Balodis, e-pasts: ervins.balodis@ainazuslimnica.lv, tālrunis +371 64043292.
1.5. Iepirkuma nolikuma un papildu informācijas saņemšana:
1.5.1. Pretendenti ar iepirkuma nolikumu (turpmāk – nolikums) un visiem tajā                   ietvertajiem dokumentiem var iepazīties un tos lejupielādēt pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā (https://www.eis.gov.lv). Ieinteresētais piegādātājs EIS e-konkursu apakšsistēmā šā iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

1.5.2. Papildu informāciju ieinteresētais piegādātājs var pieprasīt atbilstoši PIL 9. panta sestajai daļai.
1.5.3. Pretendentu pienākums ir pastāvīgi sekot līdzi aktuālajai informācijai EIS e-konkursu apakšsistēmā un ievērot to, sagatavojot savu piedāvājumu.
1.5.4. Papildu informāciju pasūtītājs nosūta ieinteresētajam piegādātājam, kurš uzdevis jautājumu EIS e-konkursu apakšsistēmā, un vienlaikus to ievieto savā pircēja profilā EIS e-konkursu apakšsistēmā.
1.6. Piedāvājumu iesniegšanas termiņš, atvēršanas laiks un kārtība
1.6.1. Pretendents iesniedz piedāvājumu, kas sagatavots nolikumā norādītajā veidā EIS e-konkursu apakšsistēmā. Piedāvājumu iesniegšanas termiņš skatāms attiecīgajā IUB tīmekļvietnes paziņojumā un EIS sistēmas e-konkursu apakšsistēmā. Piedāvājumu iesniegšanas termiņš — 2026. gada 24. augusts plkst. 10:00, un to atvēršana – tajā pašā dienā, plkst. 14:00.
1.6.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
1.6.3. Iepirkumu komisija iesniegtos pretendentu piedāvājumus atvērs tiešsaistes režīmā EIS e-konkursu apakšsistēmā, izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai. Piedāvājumu atvēršanas laiks skatāms attiecīgajā IUB tīmekļvietnes paziņojumā un EIS sistēmas e-konkursu apakšsistēmā.
1.6.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Pretendentu personu dalība sanāksmē tiek fiksēta saskaņā ar EIS e-konkursu apakšsistēmas šķirklī „Atvēršana” pieejamo informāciju.
1.6.5. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
1.6.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkumu komisijai jāiesniedz elektroniskā atslēga ar paroli šifrētā dokumenta atvēršanai.
1.7. Noteikumi piedāvājuma sagatavošanai un iesniegšanai
1.7.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.7.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.7.1.2. elektroniski aizpildāmos dokumentus elektroniski sagatavojot ārpus                 EIS e-konkursu apakšsistēmas un, augšupielādējot sistēmas attiecīgajās vietnēs, aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.7.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.7.2. Sagatavojot piedāvājumu, pretendents ievēro, ka:
1.7.2.1. atlases dokumenti, tehniskais un finanšu piedāvājums jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā, PDF formātā vai citā pasūtītājam ērti un vienkārši pieejamā formātā,                    un jāpievieno tam paredzētajā EIS e-konkursu sistēmas šā iepirkuma sadaļas apakšsadaļā;
1.7.2.2. dokumentus pretendents ir tiesīgs iesniegt, parakstot tos ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu);
1.7.2.3. piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā;
1.7.2.4. ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs,                  ja tam rodas šaubas par iesniegtā dokumenta kopijas autentiskumu,                   PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju;
1.7.2.5. informāciju, kas ir komercnoslēpums atbilstoši Komerclikuma 19. pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju;
1.7.2.6. iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus;
1.7.2.7. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
1.7.3. Iesniedzot piedāvājumu, pretendents pēc izvēles piedāvājumu paraksta ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu). Piedāvājumu paraksta paraksttiesīgā persona vai tā pilnvarota persona. Ja piedāvājumu paraksta pilnvarota persona, jāpievieno paraksttiesīgās personas izdota pilnvara (parakstīta ar drošu elektronisko parakstu un laika zīmogu vai skenēts dokumenta oriģināls PDF formātā).
1.7.4. Visi piedāvājuma dokumenti ir jāgatavo atbilstoši nolikuma prasībām un tam pievienotiem paraugiem.

2. Iepirkuma priekšmets

2.1. Iepirkuma priekšmets: mazlietota vieglā pasažieru transportlīdzekļa (mikroautobusa) iegāde saskaņā ar Tehniskajā specifikācijā izvirzītajām prasībām (Nolikuma 1. pielikums). Iepirkuma priekšmets netiek dalīts daļās.
2.2. Pretendents drīkst iesniegt tikai vienu piedāvājuma variantu. Piedāvājums jāiesniedz par visu iepirkuma apjomu. Nav atļauts iesniegt piedāvājumu par nepilnu iepirkuma priekšmeta apjomu. Šādu piedāvājumu pasūtītājs noraidīs.
2.3. CPV kods: 34100000-8 (Mehāniskie transportlīdzekļi).
2.4. Līguma izpildes laiks un vieta: Iepirkuma līguma izpildes laiks: 2 (divi) mēneši, skaitot no līguma noslēgšanas dienas. Iepirkuma līguma izpildes vieta: Valdemāra iela 46, Ainaži, Limbažu novads, LV-4035.
2.5. Pasūtītājam ir tiesības izbeigt iepirkumu  bez uzvarētāja noskaidrošanas, ja pretendentu piedāvājumi pārsniedz iepirkumam izdalīto finansējumu.
2.6. Iepirkumam netiek paredzētas prasības par piedāvājuma nodrošinājumu.

3. Prasības pretendentiem

3.1. Pasūtītājs izslēdz pretendentu, kuram būtu piešķiramas līguma slēgšanas tiesības, no dalības iepirkumā PIL 9. panta astotajā daļā noteiktajos gadījumos, t.i.,  ja attiecībā uz pretendentu konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz PIL 42. panta trešajā daļā minētajām personām.
3.2. Komisijai ir tiesības izslēgt pretendentu no turpmākas dalības iepirkumā, kā arī neizskatīt pretendenta piedāvājumu, ja attiecībā uz pretendentu, kuram būtu piešķiramas līguma slēgšanas tiesības,  tiek konstatēti Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi.
3.3. Pretendenta kvalifikācijas prasības un iesniedzamā informācija kvalifikācijas apliecināšanai:

	Prasība
	Iesniedzamie dokumenti

	3.1. Pretendents ir apliecinājis pilnīgu iepazīšanos ar Iepirkuma dokumentos iekļautajām prasībām un apliecinājis spēju un apņemšanos nodrošināt piegādi atbilstoši Iepirkuma dokumentos noteiktajām prasībām. Komisija pārbauda:
· visu Nolikuma 1. pielikumā prasīto apliecinājumu un informācijas iekļaušanu;
· paraksttiesīgās personas;
· piegādātāju apvienības piedāvājuma atbilstību Nolikumā izvirzītajām prasībām.
	3.1.1. aizpildīta un parakstīta pieteikuma veidne (Nolikuma 1. pielikums);
3.1.2. pilnvara, ja pieteikumu paraksta uz pilnvaras pamata;
3.1.3. piegādātāju apvienības vienošanās, ja piedāvājumu iesniedz piegādātāju apvienība;
3.1.4. Pretendentam līdz Iepirkuma Līguma noslēgšanai jāiesniedz sabiedrības līgums vai personālsabiedrības reģistrācijas dokumenta apliecināta kopija (ja nepieciešams).

	3.2. Pretendents ir reģistrēts atbilstoši attiecīgās valsts normatīvo aktu prasībām:
Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. Ja Pretendents ir fiziskā persona, tad tam ir jābūt reģistrētam kā saimnieciskās darbības veicējam vai komersantam. Prasība attiecas arī personālsabiedrības biedru, ja pretendents ir personālsabiedrība, kā arī uz visiem personu apvienības dalībniekiem (ja piedāvājumu iesniedz personu apvienība).
	3.2.1. Komisija patstāvīgi nodrošina minētās prasības pārbaudi Latvijas Republikas Uzņēmumu reģistrā vai Valsts ieņēmumu dienesta Nodokļu maksātāju reģistrā (ja Pretendents ir fiziskā persona).
3.2.2. Ārvalstī reģistrētam Pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas), kas apliecina Pretendenta reģistrāciju saskaņā ar attiecīgās ārvalsts normatīvo aktu regulējumu vai norādot publiski pieejamu reģistru, kur Komisija patstāvīgi varētu pārliecināties par pretendenta reģistrācijas faktu.




3.4. Tehniskais piedāvājums: (i) Tehniskais piedāvājums jāiesniedz atbilstoši Nolikuma 2. pielikumam; (ii) Nolikumā iekļautā Tehniskā specifikācija (Nolikuma 2. pielikums) Pretendentam jāizvērtē ar pietiekamu rūpību, lai pretendents, parakstot iepirkuma līgumu, varētu apliecināt, ka piedāvājumā ir iekļāvis pilnīgi visas izmaksas, kas nepieciešamas iepirkuma Nolikumā paredzēto prasību izpildei pienācīgā kvalitātē un termiņā.
3.5. Finanšu piedāvājums: (i) Finanšu piedāvājums jāiesniedz atbilstoši nolikuma 3. pielikumam. Nesakritību gadījumā starp EIS ģenerēto finanšu piedāvājumu apkopojumu un nolikuma 3. pielikumā norādīto cenu noteicošā ir 3. pielikumā norādītā cena; (ii) Finanšu piedāvājumā cenu norāda euro ar 2 (divām) zīmēm aiz komata; (iii) Finanšu piedāvājuma cenā ir jāparedz un jāiekļauj visas izmaksas, kas saistītas ar paredzamā līguma izpildi, tai skaitā, visi iespējamie riski, kas saistīti ar tirgus cenu svārstībām, maksājamie nodokļi (izņemot pievienotās vērtības nodokli), nodevas, materiāli, algas, mehānismi, preču iekraušana, izkraušana, piegāde, transporta izdevumi, uzstādīšana, garantijas nodrošināšana, visi ar darbu organizāciju saistītie izdevumi, kā arī darbi, kas nav minēti, bet bez kuriem nebūtu iespējama tehnoloģiski pareiza un spēkā esošiem normatīvajiem aktiem atbilstoša līguma izpilde pilnā apmērā, u.c. ar līguma izpildi saistīti izdevumi. Līgumcena nav pakļaujama nekādām izmaiņām. Pievienotās vērtības nodoklis tiek piemērots saskaņā ar Latvijas Republikā spēkā esošajiem normatīvajiem aktiem. Ja pasūtītājam rodas aizdomas, ka finanšu piedāvājumā norādītie izdevumi ir nepamatoti zemi, pretendenta pienākums ir sniegt attiecīgus rakstiskus paskaidrojumus.


4. Piedāvājuma izvēles kritērijs un vērtēšanas pamatnoteikum

4.1. Komisija vērtē iesniegtos piedāvājumus saskaņā ar PIL un nolikumā noteikto kārtību. Komisijas sēdes vada Komisijas priekšsēdētājs vai viņa prombūtnes laikā Komisijas priekšsēdētāja vietnieks. Komisija piedāvājuma vērtēšanu veic slēgtās sēdēs.
4.2. Komisija veic piedāvājumu vērtēšanu šādā kārtībā:
4.2.1. piedāvājuma noformējuma pārbaude;
4.2.2. kvalifikācijas atbilstības pārbaude. Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;
4.2.3. tehniskā piedāvājuma vērtēšana;
4.2.4. finanšu piedāvājuma vērtēšana.
4.3. Piedāvājuma noformējuma pārbaudes laikā Komisija izvērtē, vai piedāvājums iesniegts un noformēts atbilstoši nolikumā norādītajām prasībām. Ja piedāvājums neatbilst kādai no nolikumā izvirzītajām noformējuma prasībām, Komisija turpmāk šo piedāvājumu neizskata, ja konstatētā neatbilstība ir būtiska.
4.4. Pretendentu kvalifikācijas pārbaudes laikā Komisija noskaidro pretendentu kompetenci un atbilstību paredzamā iepirkuma līguma izpildes prasībām pēc iesniegtajiem Pretendentu kvalifikāciju apliecinošiem dokumentiem, pārbaudot pretendenta atbilstību katrai nolikumā izvirzītajai prasībai. Komisija atlasa un vērtē tos pretendentu piedāvājumus, kuri atbilst visām nolikumā noteiktajām prasībām. Ja Pretendents neatbilst kādai no nolikumā izvirzītajām pretendentu kvalifikācijas prasībām, Komisija piedāvājumu tālāk nevērtē. 
4.5. Tehnisko piedāvājumu atbilstības pārbaudes laikā Komisija izvērtē tehnisko piedāvājumu atbilstību Tehniskajai specifikācijai. Ja Pretendenta piedāvājums neatbilst nolikumā izvirzītajām Tehniskās specifikācijas prasībām, Komisija piedāvājumu tālāk nevērtē.
4.6. Pēc pretendenta tehniskā piedāvājuma atbilstības vērtēšanas Komisija veic Finanšu piedāvājuma vērtēšanu.
4.7. Piedāvājumu vērtēšanas laikā komisija pārbauda, vai piedāvājumā nav aritmētisku kļūdu, tās konstatējot, komisija rīkojas saskaņā ar PIL 41. panta devīto daļu.
4.8. Ja pretendenta iesniegtais piedāvājums šķiet nepamatoti lēts, Komisija rīkojas saskaņā ar PIL 53. pantu.
4.9. Komisija izvēlas saimnieciski visizdevīgāko piedāvājumu ar zemāko cenu no piedāvājumiem, kas pilnībā atbilst visām nolikuma prasībām un ir izvērtēti saskaņā ar nolikuma 5. sadaļu. 
4.10. Komisija noteiks nolikuma prasībām atbilstošu piedāvājumu (ir viszemākā cena un kurš pilnībā atbilst visām nolikumā noteiktajām prasībām) un pieņems starplēmumu par pretendentu, kuram atbilstoši citām paziņojumā par līgumu un nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības (turpmāk arī – pretendents, kuram būtu piešķiramas līguma slēgšanas tiesības).
4.11. Pārbaudi par pretendentu izslēgšanas gadījumu esību veic kārtībā, kāda ir noteikta PIL 9. panta devītajā daļā.
4.12. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, nav attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi attiecīgajā gadījumā.
4.13. Par uzvarētāju Komisija atzīst pretendentu, kura piedāvājums atbilst nolikuma prasībām, ir saimnieciski visizdevīgākais un attiecībā uz kuru nav iestājies neviens no izslēgšanas nosacījumiem. Lēmumu slēgt iepirkuma līgumu/pārtraukt iepirkumu, Komisija pieņem ar balsu vairākumu, ja sēdē piedalās vismaz divas trešdaļas no Komisijas locekļiem.

5. Iepirkuma līgums

5.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu, saskaņā ar nolikuma noteikumiem un iepirkuma līguma projektu (Nolikuma 4. pielikums). 
5.2. Ja izraudzītais pretendents atsakās slēgt iepirkuma līgumu ar pasūtītāju, komisija ir tiesīga izvēlēties nākamo saimnieciski visizdevīgāko piedāvājumu. Ja arī nākamais izraudzītais pretendents atsakās slēgt iepirkuma līgumu, Komisija pieņem lēmumu izbeigt iepirkumu, neizvēloties nevienu piedāvājumu.
5.3. Ja par uzvarējušo pretendentu tiek atzīta piegādātāju apvienība, tās pienākums ir 10 (desmit) dienu laikā skaitot no dienas, kad pasūtītājs ir tiesīgs slēgt iepirkuma līgumu, pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu. 
5.4. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, uzvarējušais pretendents iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
5.5. Grozījumus iepirkuma līgumā izdara, ievērojot PIL 61. panta noteikumus.

6. Komisijas tiesības un pienākumi

6.1. Komisijas tiesības:
6.1.1. nesniegt informāciju par citu piedāvājumu esamību laikā no piedāvājumu iesniegšanas dienas līdz to atvēršanas brīdim;
6.1.2. nesniegt informāciju par vērtēšanas procesu piedāvājumu vērtēšanas laikā līdz rezultātu paziņošanai;
6.1.3. pārbaudīt nepieciešamo informāciju kompetentās institūcijās, publiski pieejamās datu bāzēs vai citos publiski pieejamos avotos, ja tas nepieciešams piedāvājumu noformējuma pārbaudei, pretendentu atlasei un piedāvājumu vērtēšanai;
6.1.4. pieprasīt, lai pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, pretendentu atlasei, kā arī piedāvājumu novērtēšanai;
6.1.5. labot finanšu piedāvājumos aritmētiskās kļūdas, informējot par to pretendentu;
6.1.6. pieaicināt ekspertu piedāvājumu noformējuma pārbaudei, piedāvājumu atbilstības pārbaudei, kā arī piedāvājumu vērtēšanai;
6.1.7. atbilstoši PIL pieprasīt nepieciešamās izziņas vai citus iesniegto informāciju apstiprinošos dokumentus;
6.1.8. jebkurā brīdī pārtraukt iepirkumu, ja tam ir objektīvs pamatojums.
6.2. Komisijas pienākumi:
6.2.1. nodrošināt iepirkuma norisi un dokumentēšanu;
6.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
6.2.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par nolikumu;
6.2.4. vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un šo nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu;
6.2.5. vienlaikus informēt visus pretendentus par pieņemto lēmumu attiecībā uz līguma slēgšanu saskaņā ar PIL noteikto kārtību.

7. Pretendenta tiesības un pienākumi

7.1. Pretendenta tiesības: pirms piedāvājumu iesniegšanas termiņa beigām grozīt vai atsaukt iesniegto piedāvājumu.
7.2. Pretendenta pienākumi:
7.2.1. sagatavot piedāvājumu atbilstoši nolikuma prasībām;
7.2.2. sniegt patiesu informāciju;
7.2.3. sniegt atbildes uz Komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājuma atbilstības pārbaudei, kā arī vērtēšanai. Atbildes sniedzamas termiņā, kas noteiktas Komisijas noteiktajā termiņā;
7.2.4. segt visas izmaksas, kas saistītas ar piedāvājuma sagatavošanu un iesniegšanu.

8. PIELIKUMI

Nolikumam pievienoti šādi pielikumi:
· 1. pielikums “Pieteikums dalībai iepirkumā”;
· 2. pielikums “Tehniskā specifikācija”;
· 3. pielikums “Finanšu piedāvājums”;
· 4. pielikums “Līguma projekts”.

Ervins Balodis
Iepirkuma komisijas priekšsēdētājs

